5 cm Pak 38
5 cm Pak 38 je njemački protivoklopni top 88 mm iz Drugog svjetskog rata. Prvi put ovo oružje je korišćeno u aprilu 1941. (najverovatnije prilikom napada na Kraljevinu Jugoslaviju). Kada se Njemačka upustila u izvođenje operacije "Barbarosa", ovo je bio jedini protivtenkovski top koji je mogao da penetrira prednji oklop T-34 na razumnim distancama (oko 500 m). Ipak, imao je velike probleme sa monstrumima tog vremena - KV-1 i njegovom modifikacijom KV-2 tenkom. Zato je uvedena granata sa jezgrom od volframa (tungsten je drugi naziv za istu stvar) - Panzergranate 40. Ovo nije postiglo baš zadovoljavajuće rezultate, pa je u službu uveden Pak 40 (7,5 cm Panzerabwehrkanone 40). Ipak, Pak 38 je služio do kraja rata i to je "radio" sa izuzetnom efikasnošću. Pouzdan i precizan, ovaj top je probijao oklope britanskih, američkih i ruskih tenkova. Posebno se pokazao efikasnim u blokiranju kupole tenka, kada bi pogodak u pravo mesto praktično zavario metal šasije i kupole. Najčešće je bio vučen polu-gusjeničarima, ali je dostavljan i treći točak uz njega, koji bi se montirao radi lakšeg guranja na položaj. Korišten je i na Panzer III tenku (na Ausf L i Ausf M modelima), ali bez gasne kočnice i opaljivanje se vršilo električnim putem.